**IZJAVA - PRIVOLA ZA PRIKUPLJANJE, OBRADU**

**I OBJAVU OSOBNIH PODATAKA**

1. **OPĆENITE INFORMACIJE**

Ova Izjava – privola opisuje koje podatke Veleučilište u Rijeci prikuplja, na koji ih način obrađuje te u koje ih svrhe upotrebljava, kao i Vaša prava povezana s Vašim podacima.

Za obradu podataka odgovorno je:

Veleučilište u Rijeci, Trpimirova 2/V, 51 000 Rijeka

Tel. 051/321-300

Povjerenica za zaštitu osobnih podataka je Đurđica Pajalić Karajković, mag. iur. i dostupna je putem adrese e-pošte: kpajalic@veleri.hr.

1. **VRSTE OSOBNIH PODATAKA**

Veleučilište u Rijeci upotrebljava sljedeće osobne podatke:

1. Vaše temeljne osobne podatke:

* ime i prezime
* matična ustanova – adresa
* telefon
* e-mail

1. ostale osobne podatke koje Vi ili treće osobe stavljate na raspolaganje. Pod to ne potpadaju podaci osjetljivi s aspekta zaštite podataka posebice podaci o rasnoj ili etničkoj pripadnosti, političkih ili vjerskim nadzorima ili svjetonazoru, genetički podaci ili podaci o zdravstvenom stanju.
2. **RAZDOBLJE ČUVANJA**
3. Vaši temeljni osobni podaci brišu se nakon isteka (10) deset godina od dana njihova prikupljanja odnosno do trenutka Vašeg povlačenja privole za njihovu obradu.
4. Vaši ostali osobni podaci brišu se nakon isteka (10 ) deset godina od dana njihova prikupljanja odnosno do trenutka Vašeg povlačenja privole za njihovu obradu.
5. **NAČIN I SVRHE OBRADE OSOBNIH PODATAKA**

Kod obrade Vaših osobnih podataka dijelom se primjenjuje i automatizirani proces za obradu. Također se može raditi i obrada i analiza podataka tako da se isti obrađuju u anonimiziranom obliku te ih nije moguće povezati s konkretnom fizičkom osobom.

Sve vrste Vaših osobnih podataka Veleučilište u Rijeci obrađuje u svrhu izdavačke djelatnosti Veleučilišta u Rijeci.

1. **PROSLJEĐIVANJE OSOBNIH PODATAKA**

Vaše osobne podatke na temelju Vaše privole u skladu s ovom Izjavom nećemo prosljeđivati trećim osobama.

1. **UPRAVLJANJE PRIVOLAMA**

Privolu koju ste dali možete opozvati u bilo kojem trenutku. Promjenu privole možete izvršiti na način utvrđen točkom 7. ove Izjave, e-mailom, pozivom ili osobnim dolaskom na Veleučilište u Rijeci.

Ako opozovete danu privolu ili prigovorite obradi Vaših osobnih podataka, Vaše osobne podatke Veleučilište u Rijeci više neće upotrebljavati u navedenu svrhu. Povlačenje privole ne utječe na zakonitost obrade koja se temeljila na privoli prije nego što je ona povučena.

1. **PRAVA ISPITANIKA**
2. **Pravo na ispravak:**

Ako Veleučilište u Rijeci obrađuje Vaše osobne podatke koji su nepotpuni ili netočni, u bilo kojem trenutku možete zatražiti da se izvrši ispravak ili dopuna.

1. **Pravo na brisanje:**

U svakom trenutku možete zatražiti brisanje svojih osobnih podataka ako su se obrađivali protupravno ili ta obrada predstavlja nerazmjerno zadiranje u Vaše zaštićene interese.

1. **Pravo na mogućnost prijenosa podataka:**

U svakom trenutku možete zatražiti da Vam Veleučilište u Rijeci podatke koje ste povjerili, radi arhiviranja dostavi u strukturiranom obliku, u uobičajenom strojno čitljivom formatu:

* ako se ti podaci obrađuju na temelju suglasnosti koju ste dali i koju možete opozvati
* ako se obrada vrši s pomoću automatiziranih procesa

1. **Pravo na prigovor/žalbu:**

Ako ste mišljenja da je prilikom obrade Vaših podataka došlo do kršenja hrvatskih ili europskih propisa o zaštiti podataka, možete se obratiti Veleučilištu u Rijeci radi razjašnjavanja eventualnih pitanja ili imate pravo uložiti pritužbu Agenciji za zaštitu podataka, odnosno u slučaju promjene važećih propisa drugom tijelu koje će preuzeti njezinu nadležnost.

1. **Ostvarivanje prava:**

Ako želite ostvariti neko od navedenih prava, obratite se Veleučilištu u Rijeci koristeći se našim podacima za kontakt iz točke 1.

1. **Potvrda identiteta:**

U slučaju dvojbe Veleučilište u Rijeci može zatražiti dodatne informacije radi provjere Vašeg identiteta. To služi zaštiti Vaših prava i privatne sfere.

Molimo Vas da pažljivo pročitate ovu **IZJAVU - PRIVOLU ZA PRIKUPLJANJE, OBRADU I OBJAVU OSOBNIH PODATAKA.** Prihvaćanjem ove *Izjave – privole za prikupljanje, obradu i objavu osobnih podataka* i ustupanjem Vaših osobnih podataka potvrđujete da ste istu pročitali i razumjeli te dopuštate da Veleučilište u Rijeci, kao Voditelj zbirke osobnih podataka i korisnik, obrađuje i koristi Vaše osobne podatke. Ovim putem izričito izjavljujete da imate više od 18 godina i da zakonski možete dati privolu za obradu osobnih podataka kako je to navedeno u ovoj Izjavi.

U Rijeci,\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

ime i prezime

\_\_\_\_\_\_\_\_\_\_\_\_\_\_\_\_\_\_\_\_\_\_

potpis